ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
12 พ.ค. 2558

สรุปภาวะตลาดภาคเช้า : SET หลุด 1500 จุด – Sentiment ตลาดต่างประเทศที่เป็นลบ แม้ไม่มากนัก อย่างไรก็ตามพอเพียงสำหรับการกระตุ้นแรงขายให้พรั่งพรูออกมา กดดัน SET หลุดระดับ 1500 จุด และลงไปทำจุดต่ำบริเวณ 1487 จุด ก่อนฟื้นตัวได้เล็กน้อยมาเคลื่อนไหวบริเวณ 1490 จุด ส่วนปัจจัยกำหนดทิศทางตลาดยังไม่มีอะไรนัก มีเพียงเงินบาทอ่อนยวบต่อ ซึ่งคาดส่วนหนึ่งมาจากแรงขายทำกำไรต่อเนื่องในตลาดตราสารหนี้ ทั้งนี้ SET ปิดตลาดที่ 1493.02 จุด -8.28 จุด ด้วยมูลค่าซื้อขายที่ระดับ 1.6 หมื่นลบ. กลุ่มหลักแบงก์ และ พลังงาน กดดันตลาดปิดลบ -0.6% และ -0.4% ตามลำดับ ส่วน ICT ทรงตัว ด้านตลาดภูมิภาคส่วนใหญ่อยู่ในแดนลบแต่ไม่มากนัก
กลยุทธ์ที่แนะนำ : ช่วงบ่าย: คาดทรงๆ จากช่วงเช้า (เคลื่อนไหวบริเวณ 1490 จุด) ไปจนถึงอ่อนตัว โดยแนวรับถัดไปอยู่ที่ 1484 จุด ส่วนกรอบบนในช่วงบ่ายอยู่ที่ 1497 จุด ผ่านได้ จะเป็นสัญญาณที่ดีขึ้น เพื่อลุ้นเหนือ 1500 จุดอีกครั้ง โดยมีแนวต้านระยะสั้นถัดไปที่ 1503-1507 จุด กลยุทธ์ นักลงทุน หากเห็นระดับ 1484 จุด มองน่าแบ่งซื้อสะสม ส่วนการเก็งกำไร หาก SET ยืนเหนือ 1497 จุดได้ จะเป็นโอกาสอีกครั้ง เนื่องจาก SET จะกลับมามี Sentiment ที่ดี ทั้งนี้ หุ้นแนะนำตามสัญญาณเทคนิค ได้แก่ SNC (รับ 17.2 ต้าน 18.4 Cut 16.8)